b'\n_START_ARTICLE_\nSir Kirke\n_START_SECTION_\nUdseende og interi\xc3\xb8r\n_START_PARAGRAPH_\nSir Kirke var oprindeligt en teglstenskirke, og da man i 1888 rev det meste af den ned, byggede man en ny i samme materiale, idet hele ydersiden blev kalket hvid. Kirken er t\xc3\xa5rnl\xc3\xb8s, men har en klokkekam over den vestlige gavl._NEWLINE_Pr\xc3\xa6dikestolen er fra slutningen af 1600-tallet og lavet i ren\xc3\xa6ssancestil. Den er bemalet i 1989 af Sven Havsteen-Mikkelsen. Altertavlen er skabt i glasmosaik af Johan Thomas Skovgaard i 1959 og forestiller Jesus som den gode hyrde i bl\xc3\xa5 kjortel.\n_START_SECTION_\nHistorie\n_START_PARAGRAPH_\nSir Kirke stammer fra 1400-tallet. En stor del af kirken blev revet ned i 1888, hvorp\xc3\xa5 den nuv\xc3\xa6rende kirkebygning blev rejst. I den forbindelse lavede man klokkekammen, og i 1959 kom v\xc3\xa5benhuset til. Der blev lavet en r\xc3\xa6kke kalkmalerier ved opf\xc3\xb8relsen i 1888, men disse er senere kalket over.'